JUMAL KÕNELEB
Teretulemast uude saatesarja "Jumal kõneleb. "
Minu nimi on Jan Cedercreuz ja siin on mu naine Joy.
Töötame Suur- Helsingi Kristlikus Koolis,
mina direktorina ja abikaasa majandusala juhataja ja
koolipsühholoogina.
Tegeleme iga päev lastega.
Armastus laste vastu on meie töö motivatsiooniallikas
ja selles saates me soovime, et sinagi õpid Jumalat tundma
oma armastava Isana, sest sinagi oled Jumala laps.
Jumala tundmine on selle saate tuum ja et õpid kuulama Tema häält
ja saad teada, milline Ta on.
Ta soovib olla ka Sinu lähedal.
Mul on siin aare, hiiglaslik, imeline rubiin.
Maailma kõige väärtuslikum aare.
Mõtle, kui Sinulgi oleks selline!
Kas Sul oleks kübetki muret?
Võiksid võtta sellest õhukese viilu igal aastal ja elada rikkana.
Sellest kõneleb ka Jeesus.
Vaatame Piiblist.
Matteuse evangeeliumis öeldakse:
"Taevariik on põllusse peidetud aarde sarnane, mille inimene
leidis ja peitis jälle.
Ta läks rõõmuga ja müüs ära kõik, mis tal oli
ja ostis selle põllu.
Veel on taevariik kaupmehe sarnane,
kes ostis ilusaid pärleid.
Kui ta siis leidis ühe eriti hinnalise pärli, läks ta ja
müüs maha kõik, mis tal oli ning ostis selle."
Jeesus ütleb, et on olemas midagi nii väärtuslikku, et
selle nimel tasub müüa ära kõik.
Ja see ongi see!
Me oleme Janiga leidnud sellise aarde.
Oleme leidnud sellise suhte Jumala, Taevaisaga,
et oleme saanud sõpradeks.
Pauluski räägib sellest.
Filiplastele 3:8:
"Ja enamgi: ma pean kõike kahjuks Jeesuse Kristuse kõikeületava
tunnetuse kõrval.
Tema pärast olen ma minetanud kõik selle ja pean seda
pühkmeiks, et saada kasuks Kristust."
Paulus peab kõike muud prügina selle kõrval, et ta on õppinud
Jeesust lähedalt tundma.
Samast aardest räägitakse Matteuse evangeeliumis.
On olemas miski, mille nimel tasub jätta kõik muu.
See on meie suurim igatsus ka koolis, lastega ja lasteaiaski,
et lapsed võiks saada Jumalaga sõbrasuhte.
Vaadake, see ei ole meie väljamõeldis - Ei!- Vaadake, mida
Jeesus ütleb, rääkides sõprusest:
Johannese 15:15. - Loe sina.
"Ma ei nimeta teid enam orjadeks, sest ori ei tea, mida ta isand teeb.
Teid olen ma nimetanud sõpradeks, sest teile olen ma
andnud teada kõik, mida ma olen kuulnud oma Isalt."
Jeesus ütleb, et Ta ei nimeta meid enam orjadeks, vaid sõpradeks.
Ja põhjus: Ta on meile andnud teada, rääkinud - Ta räägib meiega!
Ta tahab olla meiega koos.
Siin ongi ristiusu tuum, miks kristlus pole mistahes usund,
vaid ristiusk on elav suhe Elava Jumalaga.
Vähemalt nii Jumal plaanis.
Ristiusu mõte pole Piibli lugemises ja millegi saavutamises.
Paljude jaoks see on, aga Jumal soovib midagi muud.
Selle saatesarja mõte on, et Sinulgi võib olla isiklik suhe Jumalaga.
Nagu meil.
Jumala armust oleme saanud kasvada selles kogu aeg.
Jah, mõelda vaid, päris alguses, 1 Moosese 3:8 loeme:
"Aadam ja Eeva kuulsid Jumala häält, kes rohuaias sinna ja tänna käis,
kui päev viluks läks."
Juba algusest peale veetis Jumal aega oma lastega,
Aadama ja Eevaga.
Ta tuli paradiisi, et nendega olla, veetma nendega aega.
Mitte tegema, vaid olema.
Peamine idee oli, et saaksime olla koos.
Ja see oli Aadama ja Eeva jaoks suurim valu - mitte üksnes imelise
paradiisi kaotamine, vaid ühenduse kaotamine Jumalaga.
Aga ka sina võid saada selle tagasi.
Ole kuitahes kaua olnud usklik, äsja usule tulnu või
kaua usus olnu, Sinagi võid kasvada,
õppida lähemalt Issandat tundma.
See on see aare, mille oleme leidnud, mida meile on ilmutatud
ja mida me teiega, vaatajad, soovime jagada.
Mõelda vaid, sellest võib olla 15 aastat, kui me seda õppisime.
Kas peaks vaatajatele rääkima?
Jah, räägi Sina! Sina olid esimene.
Minu kätte sattus Benny Hinni kirjutatud suurepärane raamat:
"Tere hommikust, Püha Vaim!"
See puudutas mind tohutult sügavalt, sest Benny Hinn räägib selles,
et temal ja Issandal on selline isiklik suhe: ta alustab päeva,
öeldes: Tere hommikust, Püha Vaim!
Püha Vaim tuleb tema juurde ning selle kaudu on ta õppinud
Issandat tundma. Ja siis ma mõtlesin:
Just seda ma soovin! Kui Püha Vaim räägib
Benny Hinniga, siis Ta räägib ka minuga!
Ja mindki sütitas sama.
See on uskumatu - kõikvõimas Jumal, kes on taeva ja maa Looja,
soovib ikkagi olla meie lähedal.
Ma võin praegugi tunnetada Tema ligiolu.
Ta on meie juures kogu aeg.
Küsimus pole selles, et Tema oleks kaugel, vaid meie ei ole harjunud
kuulama Teda, kuulma Tema häält.
Praegugi võin ma silmad kinni panna kuulda Tema häält.
Seda me toona õppisime.
Kuid see polnud alguses kerge.
Jah, sest oli raske uskuda, et see võiks olla nii lihtne.
Kas ma võin tõepoolest kuulda kõikvõimsa Jumala häält, kas Ta
vastab mulle, kuidas eristada Tema häält oma mõtetest?
On Ta hääl taevast kostev möire:
"Mina olen Jumal!" - Ja maa väriseb.
Või kuidas? Viimaks leidsime, et Issand räägib meie südame kaudu
vaikse häälega.
Piibel ütleb samuti, et kes Jumala juurde tuleb, peab uskuma, et Jumal
on ja Ta tasub neile, kes Teda otsivad.
Minult isiklikult nõudis see ususammu.
Lihtsalt otsustasin uskuda, et Jumal on nüüd siin.
Sõna ütleb nii ja Ta tahab minuga rääkida, sest Sõna ütleb nii.
See avas minu sisemuse ja südame kuulma Tema häält, sest Jumal ei
räägi meiega kõrvaga kuuldava häälega, vaid meie mõtete kaudu.
Selle juurde me tuleme peagi ja räägime veel. Aga nüüd teeme pausi
ja läheme meie kristlikku kooli vaatama, mida me seal teeme.
Meie koolgi on selline, nagu Joy enne ütles - me ei taha õpetada
lastele usundit, vaid elavat suhet elava Jumalaga.
Parim on see, et oleme Issanda ligiolus.
Lastele on kõige tähtsam Jumala tundmine.
Lapsele on tähtis hea ja turvaline kasvukeskkond.
Lapsed vajavad armastust ja kaitset.
Suur-Helsingi Kristlik Kool
Jeesus andis meile ühe lihtsa käsu.
Me peaksime armastama teineteist, nagu Tema meid on armastanud.
Küsime lastelt, mis siin koolis on parim.
Noh, mis siin koolis on parim? -Toit. -Vahetunnid.
Suur-Helsingi Kristlik Kool
Rõhuasetus: kristlus, rahvusvahelisus, muusika.
Personal on proffessionaalne, tugevalt pühendunud.
Meie töö motiiviks on armastus Kristuse, laste ja teineteise vastu.
Koolis on head õpetajad, kõik käituvad hästi,
kedagi ei narrita.
Kool on loodud 1998. aastal, klassid on eelkoolist 9. klassini.
Parim on see, et saab õppida Jumalat paremini tundma.
Sellises koolis me oleme ja töötame lastega.
Lastega on vägev olla!
Me tahame neile lastele anda seda arusaama ja teadlikkust sellest,
milline Jumal on.
Meie kooli moto on: armastage üksteist, nõnda nagu mina
olen teid armastanud, sest Jumal on armastus.
Sellest räägime järgmises saates rohkem. Jumala tundmisest rääkides
meenus mulle aga Paavo Ruotsalainen, kes on tuntud
Soome ajaloo ühe suurima äratusjutlustajana.
Paavo Ruotsalainen elas omal ajal religioosset elu, püüdis palju
Piiblit lugeda, olla reibas ja hea kristlane, luges Piiblit, palvetas
ja üritas sel moel Jumalale meele järgi olla, kuni ta viimaks
väsis sellest täielikult.
Ta käis legendi järgi 200 km jala, et kohtuda sepaga,
kelle kohta ta teadis, et mees mõistab Jumalat veidi rohkem.
Sepp ütles talle unustamatud sõnad:
"Üks asi sul puudub ja ühes sellega kõik - Kristuse sisemine tundmine."
Imeline, et Paavo Ruotsalaise elu muutus sellest hetkest alates
täielikult, kui ta mõistis, et ta on juba õige.
Ta ei saa lisada Kristuse tööle midagi, ta on juba õige ja püha.
Ta saab õppida Jeesust tundma ja olla Tema lähedal vaatamata oma
patususele ja inimlikkusele.
Kristuse sisemine tundmine!
Sellest sai tema äratustöö alguse. Jumala tundmisest.
Mulle meenub 2 Peetruse 1: 2-3:
"Armu ja rahu saagu teile rohkesti Jumala ja Jeesuse, meie Issanda
tundmise kaudu."
Teisisõnu arm ja rahu rohkenegu Jumala ja Jeesuse tundmise kaudu!
"Tema jumalik vägi on meile kinkinud kõik, mis on vajalik eluks ja
vagaduseks, tema tundmise kaudu,"
Mõelda vaid, siin on kirjas, et Ta on kinkinud meile kõik, mida
eluks ja vagaduseks vajatakse Tema tundmise kaudu!
Mis seal imestada. Jeesus on ju Jumala Sõna ja kui Jeesus tuli
siia maa peale, siis Ta ütles: Jumala riik on nüüd siin!
Temas on kõik saladused ja aarded! See ongi asja sisu. On imeline oma
pingutamisest vabaneda ja pääseda Jumala ligiollu.
Sellest algab tõeline kasvamine.
Meenub kirjakoht 1 Johannese 2:13:
"Ma kirjutan teile isad, sest te olete mõistnud Teda, kes on olnud
algusest. Ma kirjutan teile noored sest te olete ära võitnud kurja.
Ma olen kirjutanud teile lapsed sest teie olete ära tundnud isa."
Siin räägitakse kasvamisest.
Kõigpealt isadest, siis noorukitest, siis lapsukestest ja kogu aeg
rõhutatakse tundmist.
Isad on õppinud tundma, seda kes oli aegade algusest ja siis lastele
öeldakse:"Te olete Isa tundma õppinud." Seega me ei või õieti
kristlasena kasvada ilma Tema tundmaõppimisest alustamata.
Sellest algab loomulik kasvamine Temaga koos. Kas pole nii?
Kas see polnud tõsi ka sinu elus?
Oli küll.
Ka minu kasvamine algas sellest.
Mäletan, et olid lugenud Benny Hinni raamatut ja läksid
oma palvekambrisse - sauna.
Joy läks sauna!
Joy oli seal saunas ja see oli naljakas, sest ta oli seal kaua.
Nii kaua, et ma arvasin, et on küllalt ning plaanisin minna
koputama ja püüdsin... Mida sa vastasidki? -Mida ma vastasin?
Mine ise ka Jumalat otsima!
Ütlesid, et otsid nüüd Jumalat kuni Tema häält tundma õpid ja
soovitasid teha mul sama.
Õnneks ma olin tark ja mul on tark naine ja ma tegingi nii.
Ma läksin oma palvekambrisse, panin toaukse kinni, istusin toolil
ja otsustasin, et ma ei lahku enne, kui ma Jumala häält tundma õpin.
See üks õhtu muutis meie elud.
Tõesti! Üks õhtu, mil me mõlemad kohtusime Issandaga, muutis elu.
Keegi pastor on hästi öelnud: üks sõna Jumalalt võib muuta su elu.
Meile nii juhtuski. Mäletan hästi, istusin toolil nagu siin ja
mul oli see Benny Hinni raamat ja olin lugenud, et Benny Hinn oli
ütelnud:Tere hommikust Püha Vaim!
Ja Püha Vaim vastas talle.
Ja minagi ütlesin: Tere hommikust Püha Vaim! Ja ma ei kuulnud midagi.
Mõtlesin, et ma olen rumal, äkki ma ütlesin liiga vaikselt ja peaks
ütlema kõvemini, äkki Jumal ei kuulnud?
See on täitsa rumal, sest Jumal kuuleb meie mõtteidki!
Ütlesin kõvemini ja ei kuulnud ikka midagi. Aga enne kui ma alla
andsin, meenus mulle, et piiblikoolis oli meile mõlemile
õpetatud usust. Et peame võtma ususamme.
Otsustasin, et kui Piibel ütleb, et Ta on siin ja et Ta tahab minuga
rääkida, siis Ta räägib ja on siin!
Ja nagu ma varem ütlesin - kui tuleme Jumala juurde, peame
uskuma, et Jumal on olemas ja Ta tasub neile, kes Teda otsivad.
Panin silmad kinni ja uskusin, et Ta on mu kõrval ja tegin selle
pildi enda jaoks võimalikult elavaks, kujutades, kuidas Ta paneb
käe mu õlale ja esimeseks tulid mulle pähe sõnad:
"Mina armastan sind!"
Mina armastan sind!
Ma võtsin need lihtsalt vastu, mõeldes, et Jeesus armastab mind.
See oli tohutu ilmutus.
Need on sõnad, millega Ta sageli alustab, peaaegu alati Ta alustab,
öeldes:"Joy, ma armastan sind!"
Või ütleb:"Ära karda! Kõik on hästi Ma olen siin! Kõik läheb hästi!"
Imestama pani see, kui lihtne see oli. - See oli imeliselt lihtne.
Piibel räägibki, et taevariik kuulub laste sarnastele.
Isegi laps võib seda mõista.
Kui me ootasime võimsat häält, Jumalat, kes istub pilveserval ja
mängib harfi, siis Ta oli hoopis teistsugune. Ta oli tavaline,
meie moodi. Ta tahab olla meiega ühenduses ja Ta räägib meie asjust.
Ta tuleb meie argipäeva ja aitab meie asjades.
Alles siis kui sa õpid Issanda häält tundma Tema sõna kaudu ja
on kõige tähtsam meeles pidada, et Jumal räägib oma Sõna kaudu.
Ta võib küll rääkida meiega otse meie südamesse, aga Ta räägib
oma Sõna kaudu ja kõik, mida Ta räägib, on alati kooskõlas
kirjutatud Sõnaga.
Jumalatundmist ei saavuta ilma Jumala Sõnata.
Kristus on Jumala Sõna.
Me peame alati võrdlema seda, mida me kuuleme oma südames.
Kas see on sama, mida Sõna õpetab?
Kui pole, võime selle kõrvale jätta.
Alles siis kui ise õpid kuulma Jumala häält Sõna kaudu või otse
südames, alles siis võid Teda tundma õppida.
Sellest meie saade räägibki.
Lõpetuseks me tahame kuulutada uut ilmutust Jumala ligiolust Sinu ellu
ja palvetada, et sinagi võiksid tunda Jumalat sisemise
inimese kaudu. Nagu öeldakse kirjas efeslastele.
Palvetame seda.
Tänu Taevaisa, et Sa ei ole kauge imeline Jumal ega teooria, vaid Sa
oled Elav Jumal, kes tahad olla igaühega meist ühenduses.
Jeesus, Sa surid ristil, et me võiksime olla taas ühenduses Sinuga
ja me kuulutame vabadust kõigest religiossusest ja saavutamisest
ja kuulutame, et iga vaataja võiks leida isikliku suhte Sinuga.
Vabasta usk sellesse!
Jeesuse nimel. Ja kogu rahvas ütles: - Aamen! - Aamen!
Järgmisel korral me räägime, milline Jumal on.
Teemaks on: Jumal on armastus.
Toeta Taevas TV7 tööd.
Swedbank 221048388411 SEB 10220109461019
Järgmise korrani!
Tõlge: Meeli Martin